OzLabs/hebrew-wiki-articles huggingface dataset:
קרלוס קואסטה

קרלוס אקסהומו קואסטה פיגרואה (בספרדית: Carlos Eccehomo Cuesta Figueroa; נולד ב-9 במרץ 1999) הוא כדורגלן קולומביאני המשחק בעמדת הבלם והמגן הימני בראסינג גנק.

==קריירת מועדונים==
קואסטה החל את דרכו בקבוצת הנוער של אתלטיקו נסיונל ומשם גם עלה לקבוצה הבוגרת ב-2016. תחת המאמן ריינלדו רואדה החל להשתלב לאט לאט בקבוצה וב-2017 כבר תפס מקום של קבע בהרכב. לאחר שהשלים 3 שנים וחצי בנסיונל, עמה זכה בין היתר באליפות קולומביה, בגביע רקופה סודאמריקנה ובגביע ליברטדורס, אף על פי שכלל לא שותף, חתם בקבוצה הבלגית ראסינג גנק.

בואסטה הפך בעונתו השנייה לשחקן הרכב קבוע ועזר לקבוצה לזכות בגביע הבלגי ובסופר קאפ הבלגי.

==נבחרת לאומית==
לנבחרת הבוגרת זומן קואסטה לראשונה לקראת משחקי מוקדמות מונדיאל 2022 מול ו וכן גם לקופה אמריקה 2021, אך טרם רשם את הופעת הבכורה. במדי הנבחרות הצעירות של קולומביה הוא שיחק בנבחרת עד גיל 17 באליפות היבשת שנערכה בינואר 2015 וזומן גם לסודאמריקנו 2017 ו-2019. כבש את גול הניצחון בדקה האחרונה מול צ'ילה שהעלה את קולומביה לבית הגמר ומשם העפילה למונדיאליטו 2019. קואסטה שימש כקפטן הנבחרת במונדיאליטו בפולין שבו קולומביה הגיעה לרבע הגמר.

==תארים והישגים==
;אתלטיקו נסיונל
* קופה ליברטדורס 2016
* קופה קולומביה 2016
* רקופה סודאמריקנה 2017
* אליפות קולומביה 2017 (אפרטורה)
* קופה קולומביה 2018

;ראסינג גנק
* הסופר קאפ הבלגי 2019
* הגביע הבלגי 2021

==קישורים חיצוניים==

==הערות שוליים==

קטגוריה:כדורגלנים קולומביאנים
קטגוריה:בלמי כדורגל קולומביאנים
קטגוריה:מדיין: כדורגלנים
קטגוריה:כדורגלני אתלטיקו נסיונל
קטגוריה:כדורגלני ראסינג גנק
קטגוריה:כדורגלני נבחרת קולומביה
קטגוריה:כדורגלני קופה אמריקה 2021
קטגוריה:כדורגלני קופה אמריקה 2024
קטגוריה:ספורטאים זרים בבלגיה
קטגוריה:קולומביאנים שנולדו ב-1999
סימוני דה אוליביירה

סימוני דה מאקידו דה אוליביירה (; נולדה ב-11 בפברואר 1938), ידועה גם בשם סימון דה אוליביירה, היא זמרת ושחקנית פורטוגזית. במרוצת השנים, ייצגה אוליביירה את פורטוגל באירוויזיון פעמיים, ב-1965 וב-1969.

== שנותיה הראשונות ==
אוליביירה גדלה בליסבון, בירת פורטוגל, לאב בלגי ולאם פורטוגזית מסאו טומה ופרינסיפה. בתקופת התיכון, החלה אוליביירה להופיע בקביעות במקהלת בית ספרה.

== קריירה ==
אוליביירה החלה לשיר באופן מקצועי בשלהי שנות החמישים. ב-6 בפברואר 1965, ניצחה אוליביירה בקדם הפורטוגזי לאירוויזיון 1965, ונבחרה לשאת את הדגל מדינתה על בימת התחרות. בערב התחרות, היא ביצעה את השיר "Sol de inverno", והגיעה למקום ה-13 עם נקודה אחת בלבד, שהוענקה מחבר השיפוט המונגאסקי. אוליביירה ייצגה את פורטוגל פעם נוספת ב-1969, עם השיר "Desfolhada portuguesa", והגיעה למקום ה-15 עם ארבע נקודות.

לאחר האירוויזיון ייצגה אוליביירה את פורטוגל בפסטיבל OTI (המקבילה הלטינית לאירוויזיון), עם השיר "A tua espera". היא הגיעה למקום ה-14 עם תשע נקודות.

== חיים אישיים ==
במרוצת השנים חלתה אוליביירה פעמיים בסרטן השד.<ref></ref>

== קישורים חיצוניים ==

== הערות שוליים ==

קטגוריה:שחקניות קולנוע וטלוויזיה פורטוגזיות
קטגוריה:זמרות פורטוגזיות
קטגוריה:נציגי פורטוגל באירוויזיון
קטגוריה:משתתפי אירוויזיון 1969
קטגוריה:משתתפי אירוויזיון 1965
קטגוריה:שחקניות תיאטרון
קטגוריה:נשים זוכות פרסים
קטגוריה:ילידות 1938
קטגוריה:ילידי 1938
חדקן יאנגצה

חדקן יאנגצה (שם מדעי: Acipenser dabryanus) הוא מין של דג סחוס גרמי ממשפחת החדקניים, החי בסין בנהר היאנגצה ובעבר גם בנהר הצהוב והוא מין מוגן שנכחד בטבע וכיום מצוי בשבי בלבד.

==תיאור==
חדקן זה מגיע לאורך 80 עד 130 ס"מ ומשקל של 25 ק"ג, אם כי נתפסו פרטים באורך . צבעו כחול-אפרפר עם בטן לבנה-צהובה ומצידיו ישנם שורת לוחיות סחוסיות בצבע אפור. הסנפירים קצרים ובשרניים והזנב ממוזלג. החדקן בעל חוטם דק וארוך הפונה מעלה ומתחת החוטם בינים העוזרים לו לחוש.

החדקן שוכן במי נהרות איטיים בקרקעית רדודה ולרוב עכורה והוא ניזון מצמחי מים, דגים קטנים, תולעים וחרקים. בניגוד לחדקנים אחרים הוא לא חי במים מלוחים אך עדיין נודד לצפון יובל היאנגצה להשריץ ביצים. הרבייה נערכת בין מרץ ואפריל או בסביבות נובמבר ודצמבר.

==שימור==
חדקן זה נעלם בטבע עקב דיג יתר, בייחוד של דגים צעירים ועקב הקמת סכרים כמו סכר שלושת הערוצים וסכר ג'ז'ובה המונעים מהדג להגיע לנהרות ההטלה שלו. גם זיהום מים כתוצאה מתיעוש הביא להכחדת אוכלוסיות רבות שלו. כיום הוא מצוי בעיקר באגן היאנגצה כשמספר פרטים מהשבי משוחררים לנהר כל שנה וכנראה מונעים מהמין להיכחד.

==קישורים חיצוניים==

== הערות שוליים ==

קטגוריה:טקסונים שתוארו בידי אוגוסטה דומריל
קטגוריה:חדקניים
קטגוריה:סין: דגי מים מתוקים
קטגוריה:בעלי חיים שתוארו ב-1869
סקפירינכוס פלטורינכוס

סקפירינכוס פלטורינכוס (שם מדעי: Scaphirhynchus platorynchus) הוא מין של דג גרם ממשפחת החדקניים, החי במימי נהרות ארצות הברית והוא החדקן הקטן ביותר השוכן במים מתוקים באמריקה וגם החדקן הנפוץ ביותר באמריקה. חדקן זה מצוי לרוב לאורך המיסיסיפי והמיזורי ויובליהם והוא מצוי רק במים מתוקים.
== מאפיינים ==
לחדקן גוף מוארך וזנב בעל אונה עליונה גבוהה ומחודדת יותר מהתחתונה. גופו ארוך בצבע אפור-חיוור והחוטם מוארך ומחודד כשסביבו בינים ארוכים העוזרים לו לחוש בסביבתו. השפתיים בשרניות ולבנות והוא חסר שיניים אלא יונק מזון במהירות. הוא יכול להגיע לאורך של 1 מטר ומשקל של 4.8 ק"ג, אם כי לרוב מגיע לאורך 50 עד 85 ס"מ ומשקל של 2.5 ק"ג.

החדקן נודד לאורך מספר נהרות עכורים ורדודים אך גם עמוקים יותר ומצוי גם במיסיסיפי והמיזורי. החדקן לרוב נודד ואינו מתקבע במקום מסוים למעט בעונת הרבייה, אז הוא נודד לנחלים בהם הוא נולד. הוא ניזון מרכיכות שונות ובעיקר צדפות Unionida וחרקי מים שונים כמו בריומאים, שעירי כנף וזבובאים שונים וכן מסרטנים, תולעים ודגים קטנים.

החדקן הוא דג מאכל מסחרי חשוב לתעשיית הקוויאר והוא המין היחיד במשפחתו שנידוג דרך קבע, מאחר שמרבית החדקנים מצויים בסכנת הכחדה גדולה.

==קישורים חיצוניים==

== הערות שוליים ==

קטגוריה:בעלי חיים שתוארו ב-1820
קטגוריה:טקסונים שתוארו בידי קונסטנטין סמואל רפינסק
קטגוריה:חדקניים
קטגוריה:ארצות הברית: דגים
סקפירינכוס סוטקוסי

סקפירינכוס סוטקוסי (שם מדעי: Scaphirhynchus suttkusi) הוא מין של דג גרם ממשפחת החדקניים, החי רק בנהר אלבמה שבאלבמה. חדקן זה מצוי בסכנת הכחדה חמורה עקב בית גידול קטן ודיג יתר.

==תיאור==
חדקן זה קטן יחסית, באורך של 76 ס"מ ומשקל של 0.9 עד 1.4 ק"ג. צבעו צהוב-כתום כהה כשהבטן והסנפירים בהירים יותר בצבע קרם והוא בעל חוטם ארוך ובינים בולטים מצידיו. הסנפירים נמוכים ובשרניים והזנב בעל אונה גבוהה יותר מהשנייה.

החדקן מצוי רק בכמה נהרות ונחלים רדודים ומהירים עם קרקעית חולית או חצצית. מבדיקה של הנקבות התברר שזמן הרבייה הוא בין סוף מרץ לתחילת אפריל.

מין זה היה מצוי בסכנת הכחדה כבר משנות ה-90, אז נמצאו רק פרטים בודדים והמין נחשב לקרוב לכליה. נעשו ניסיונות להציל את החדקן באמצעות רבייה בשבי אך נלכדו רק 6 נקבות שנפטרו בשבי עד 2002. ב-2007 נלכד עוד דג זכר ששוחר בריא לנהר אלבמה. מספר פרטים ידועים ששרדו לפי דגימות מים שנלקטו ב-2014. מאז הוחלט להפוך את הנהר לאזור שימור לחדקן ולייצר שינויים במעבורות והסכרים שבו.

==קישורים חיצוניים==

== הערות שוליים ==

קטגוריה:חדקניים
קטגוריה:ארצות הברית: דגים
סקפירינכוס

סקפירינכוס (שם מדעי: Scaphirhynchus) הוא סוג של דגי גרם ממשפחת החדקניים, החי רק במקווי מים מתוקים באמריקה הצפונית. סוג זה כולל שלושה מינים שהם מהקטנים במשפחה.

מיני הסוג בעלי חוטם מוארך ומחודד יחסית עם בינים ארוכים ובולטים. הזנבות שלהם קצרים אך בעלי אונות גבוהות וגופם מוארך ובנוי מעצמות סחוסיות. הם אוכלים מזון מהקרקעית הכולל דגים קטנים, רכיכות, חרקי מים ותולעים.

כל מיני הסוג נמצאים בסכנת הכחדה והמין סקפירינכוס סוטקוסי מצוי בסכנה קריטית.

==מינים==
* סקפירינכוס אלבוס (Scaphirhynchus albus)
* סקפירינכוס פלטורינכוס (Scaphirhynchus platorynchus)
* סקפירינכוס סוטקוסי (Scaphirhynchus suttkusi)

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:חדקניים
סמדר שילוני

סמדר שילוני (נולדה ב-2 באוגוסט 1974) היא עיתונאית, כותבת טורים ומבקרת טלוויזיה ישראלית. מאז שנת 2005 היא משמשת כמבקרת הטלוויזיה של ynet. בעברה ערכה את מדור הטלוויזיה של האתר. שילוני היא בוגרת מסלול העיתונאות והתקשורת בבית הספר "קמרה אובסקורה" בתל אביב.

== ביוגרפיה ==
לפני שהגיעה לאתר "ynet", בסוף שנות ה-90, עבדה שילוני כשדרנית וכמנהלת בית הספר לרדיו ברדיו תל אביב. בהמשך החלה לעבוד ב-"ynet" עם הקמתו, תחילה ככתבת בריאות וחינוך ובהמשך הקימה את מדור החברה של האתר, המשיכה לתפקיד כתבת הטלוויזיה של מדור התרבות, עורכת מדור הטלוויזיה ופרשה מתפקידי עריכה לטובת תסריטאות.

שילוני היא חלוצת ז'אנר טורי הריאליטי, עם טור שכתבה על הסדרה "פרויקט Y", שעלתה ב-yes. בנוסף לביקורות טלוויזיה וכתבות מגזין באתר היא כותבת טורים קבועים על סדרות הריאליטי הישראליות, "האח הגדול", "המירוץ למילון" ו"הישרדות". כיום היא מפרסמת טור בשם "בשידור חוזר", שמספר על היווצרותן של סדרות עבר ישראליות וזרות.

בנוסף לעבודתה ב-ynet שימשה שילוני ככתבת ובעלת טורי דעה במגזין "פנאי פלוס", תחקירנית ראיונות בסדרות כמו "חדר 101" עם עינב גלילי, "ברוורס" עם ארז טל, "פגישה עם רוני קובן", "הסטנדאפיסטים" עם רשף לוי וסדרות נוספות.

מתגוררת ביישוב הקהילתי שחרות שבמועצה אזורית חבל אילות.

== קישורים חיצוניים ==

* 
* 
* [https://www.ynet.co.il/tags/סמדר_שילוני סמדר שילוני], באתר ynet
* 

2021 06
קטגוריה:מבקרות טלוויזיה ישראליות
קטגוריה:סגל ynet
קטגוריה:מבקרי טלוויזיה ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:מנהלות ישראליות
קטגוריה:מנהלים ישראלים
קטגוריה:בעלות טור ישראליות
קטגוריה:בעלי טור ישראלים
קטגוריה:תחקירניות ישראליות
קטגוריה:תחקירנים ישראלים
קטגוריה:בוגרי קמרה אובסקורה - בית הספר לאמנות
קטגוריה:בוגרות קמרה אובסקורה - בית הספר לאמנות
קטגוריה:שחרות: אישים
קטגוריה:ישראליות שנולדו ב-1974
קטגוריה:ישראלים שנולדו ב-1974
אלביס (סדרת טלוויזיה)

אלביס, רוזנטל והאישה המסתורית או אלביס היא סדרת ההמשך של "אסתי המכוערת", ששודרה בערוץ 2, במסגרת שידורי קשת במשך שתי עונות, בשנים 2005–2006. בתחילה נקראה "אלביס, רוזנטל והאישה המסתורית" אך בעונה השנייה קוצר השם ל"אלביס".

העונה הראשונה כללה את כל דמויות הסדרה האם, בנוסף למספר דמויות והתפתחויות עלילתיות משמעותיות. בסדרה זו, לאה אבשלום, אשתו של אלביס (שממנה מעולם לא התגרש) ואמהּ של אסתי, שאותה חשבו כל הדמויות כמתה מסיבות מסתוריות, מתבררת כחיה, ומאיימת בסחיטה את אלביס שתחשוף את סודו הגדול. אלביס נגרר לפרשייה מסובכת, הכוללת פוליטיקה ושחיתות. ללאה בן מרומן עם היריב של אלביס, ויקטור מארק, בשם יונתן, שברח מהכלא לאחר שהסתבך בעסקת סמים. יונתן ואמו פועלים יחד במסע נקמה, שבמסגרתו, כאמור, אלביס, וכן עורך דין דב שליין. העלילה מסתבכת עוד יותר כשנוכחים באירוע האישה המסתורית ובתו של עורך דין שליין.

העונה הראשונה זכתה תחילה לרייטינג גבוה, אך בהמשך הוא ירד והסדרה לא זכתה להצלחה שלה זכתה "אסתי המכוערת".

העונה השנייה עלתה לשידור ב-14 בספטמבר 2006. בעונה זו הצטרפו לסדרה דמויות חדשות. במהלך הסדרה נחשפות דמויות שונות לזהותה האמיתית של האישה המסתורית.

בפרק האחרון ששודר ב-16 בנובמבר 2006, נסגרת עלילת כל העונות של אלביס ואסתי המכוערת – אסתי חוזרת להיות "מכוערת", עומר רוזנטל מתאהב שוב באסתי, כל התעלומות נפתרות ועורך דין שליין נכנס לכלא.

==שחקנים ודמויות==
* אסתי בן-דוד (ריקי בליך),בתו של אלביס, עובדת במשרד הפרסום של אביו ביחד עם עומר ומתכתבת איתו בצ'אט.
* אלביס בן-דוד (שייקה לוי), אביה של אסתי
* איקה אלפנדרי (ניצה שאול), אשתו של אלביס ואמה החורגת של אסתי
* צבי רוזנטל (עודד קוטלר), בעל משרד הפרסום בו אסתי עובדת
* עומר רוזנטל (ליאון רוזנברג), בנו של צבי, עובד במשרד הפרסום של אביו ביחד עם אסתי ומתכתב איתה בצ'אט ללא ידיעתה
* נועם רוזנטל (עומר ברנע), בנו של צבי
* עלמה מעיין רוזנטל (אביטל דיקר) חברתה הטובה ביותר של אסתי, היא משמשת אם חד הורית לבנה וניהלה רומן עם צבי
* יונתן אבשלום/תומר/חני (דן שפירא)
* לאה אבשלום (איילת מרגלית) אמה של אסתי
* עו"ד דב שליין (מייק בורשטיין)
* עו"ד עידית שליין (דניאלה וירצר)
* גבי מצליח (אייל שכטר) 
* עוזרו של אלביס (תומר שרון)
* המפכ"ל קבנוס (ספי ריבלין)
* פקד ראומה גלר (נתי קלוגר)

==קישורים חיצוניים==

* - ביקורת

==הערות שוליים==

קטגוריה:קשת: תוכניות וסדרות
קטגוריה:ערוץ 2: תוכניות וסדרות
קטגוריה:סדרות טלוויזיה ישראליות שעלו לשידור בשנות ה-2000
ווישור גלובלטק

ווישור גלובלטק בע"מ היא חברה ציבורית ישראלית, העוסקת בטכנולוגיית ביטוח דיגיטלית, ובאמצעות החברה הבת ווישור חברה לביטוח בע"מ (להלן: "ווישור") נותנת שירותי ביטוח לציבור.

==היסטוריה==
החברה נוסדה בדצמבר 2016 על ידי סוכן הביטוח אודי דגן, כחברה פרטית בשם "דוד חברה דיגיטלית בע"מ", ובהמשך שינתה את שמה לשם "הארט דיגיטל בע"מ". בספטמבר 2017 מכר דגן את החברה והחברה האם יו. דיגיטל בע"מ לבעלי השליטה הנוכחיים, רו"ח אמיל וינשל, שהוא דירקטור בחברה ויו"ר דירקטוריון החברה הבת "ווישור", וניצן צעיר הרים, מנכ"ל החברה ומנכ"ל החברה הבת "ווישור". בינואר 2021 שינתה את שמה לשם הנוכחי, "ווישור גלובלטק בע"מ". יו"ר דירקטוריון החברה הוא יוחנן דנינו. משרדי החברה שוכנים בכפר סבא.

בינואר 2018 הוקמה החברה הבת בבעלות מלאה ווישור חברה לביטוח בע"מ, שקיבלה ביוני 2018 רישיון לפעול כחברת ביטוח ופועלת בתחום ביטוח כללי. לשם הרחבת פעילותה לארצות הברית הקימה החברה באוקטובר 2020 חברת בת בארצות הברית בבעלותה המלאה, WeSure USA Holdings Ltd, וחברה בת בבעלות מלאה לחברה זו בשם WeSure Digital Insurance Services Inc.

החברה מתארת את פעילותה: "בשלב זה, פעילותה העסקית של החברה מתמקדת ביזום, אפיון, פיתוח, רישוי ומכירה של תוכנות, טכנולוגיות חדשות ומודלים ביטוחיים לפלטפורמות דיגיטליות בענף הביטוח והפיננסים, המיועדות ראשית לפעילות הקבוצה בארץ, ובשנים הבאות בייזום והרחבה של הפעילות העסקית והביטוחית של הקבוצה למדינות בחו"ל." החברה מציינת שהתוכנה שהיא מפתחת היא בגישת Mobile first, כלומר שמה דגש על נגישות נוחה באמצעות טלפון חכם, בנוסף לגישה באמצעות מחשב או מחשב לוח. מערכות הליבה של הקבוצה כתובות בשפת Java, מותאמות למחשוב ענן ומותקנות בענן Microsoft Azure.

בחודש מרץ 2021 ניירות הערך של החברה נרשמו למסחר בבורסה לניירות ערך בתל אביב.

ביוני 2021 חתמה החברה על הסכם לרכישת 50.445% מהבעלות בחברת איילון אחזקות בע"מ, שבבעלותה המלאה נמצאת חברת הביטוח איילון חברה לביטוח בע"מ, תמורת 354.5 מיליון ש"ח.

==קישורים חיצוניים==
* 
* [https://mayafiles.tase.co.il/rpdf/1362001-1363000/P1362116-00.pdf ווישור גלובלטק בע"מ - דוח תקופתי לשנת 2020], באתר "מאיה"

* 

==הערות שוליים==

קטגוריה:חברות הנסחרות בבורסה לניירות ערך בתל אביב
קטגוריה:חברות תוכנה ישראליות
קטגוריה:כפר סבא: חברות
קטגוריה:ישראל: חברות שהוקמו ב-2016
הספורט האהוב על הגבר

הספורט האהוב על הגבר (באנגלית: ?Man's Favorite Sport) הוא סרט קומדיה אמריקאי משנת 1964, בבימויו של הווארד הוקס, עם רוק הדסון ופאולה פרנטיס בתפקידים הראשיים.

התסריט מבוסס על סיפור של פט פרנק ועיקרו גבר נאה שחייב להדגים את כישוריו בדיג אף על פי שלא דג מעולם.

==תקציר העלילה==
רוג'ר וילובי (רוק הדסון) הוא גבר נאה העובד כמוכר ציוד דיג בחנות השייכת לרשת אברקרומבי אנד פיץ' בסן פרנסיסקו. הוא ידוע כבר סמכא בדיג ואף פרסם ספרי הדרכה בנושא זה. הלקוחות מעריצים אותו אך אינם יודעים שלא דג מעולם וכי את כל העצות שפרסם שמע מלקוחותיו. רוג'ר מאורס לטקס (שרלין הולט).

איזי מילר (מריה פרשי) היא בתו של בעל בית מלון באגם וקפוג'י (שם פיקטיבי). אשת יחסי הציבור שלה, אביגייל פייג' (פאולה פרנטיס) יוזמת תחרות דיג גדולה באגם למטרת פרסומת. כדי להגדיל את ההתעניינות בתחרות הם פונים למנהל החנות מר קדוואלדר (ג'ון מקגוייר) כדי שיורה לרוג'ר להשתתף בתחרות.

רוג'ר מסרב כי אינו יודע לדוג ואומר לקדוואלאדר כי אינו רוצה להתחרות בלקוחותיו ובעיקר נגד מייג'ור פיפס (רוסקו קרנס) שמעריץ אותו. טענתו לא מתקבלת. הוא נכנס לחנות תקליטים, עם איזי ואביגייל, מפעיל את כל התקליטים וברעש הוא צועק לעומתן כי יודע לדוג...

אביגייל מתאהבת בו ומחליטה ללמד אותו לדוג. הוא מגיע לאגם עם ציוד קמפינג ולא מסוגל להקים אוהל. נופל מדי פעם לאגם לקול צחוקן של אביגייל ואיזי. אביגייל מנסה להתחיל אתו ואז מגיעה טקס ותופסת אותו במצבים מביכים עם אביגייל ואיזי ומבטלת את הקשר אתו.

בשלושת ימי התחרות מצליח רוג'ר לדוג את הדגים הגדולים ביותר לא מפני שהוא יודע לדוג אלא בגלל מזל. כל פעם הוא נופל לאגם. הוא זוכה במקום הראשון בתחרות אך אביגייל כועסת עליו ודורשת ממנו שיתוודה שהוא "מזויף".

לאחר מחשבה שנייה מתוודה רוג'ר בפני קדוואלדר כי אינו יודע לדוג והוא מפוטר במקום. הוא מחפש את אביגייל ומוצא אותה מתבודדת ביער. בינתיים משכנע מייג'ור פיפס את קדוואלדר לבטל את פיטוריו של רוג'ר במחשבה פרסומית שגם אדם בלתי מנוסה יכול לזכות בתחרות אם הוא משתמש בציוד שלהם. קדוואלדר יוצא בסירה לאגם ומוצא את רוג'ר ואביגייל שנשטפו בגשם ומבשר להם זאת והם מתחבקים באושר.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|רוק הדסון
|רוג'ר וילובי
|מוכר ציוד דיג
|-
|פאולה פרנטיס
|אביגייל פייג'
|אשת יחסי ציבור
|-
|מריה פרשי
|איסולדה "איזי" מילר
|בתו של בעל מלון
|-
|שרלין הולט
|טקס
|ארוסתו של רוג'ר
|-
|ג'ון מקגיוור
|קדוואלדר
|הבוס של רוג'ר
|-
|רוסקו קרנס
|מייג'ור פיפס
|חובב בדיג
|}

==קישורים חיצוניים==

*[https://www.archives.gov.il/product-page/510621 הספורט האהוב על הגבר], באתר ארכיון המדינה
*[https://www.tcm.com/tcmdb/title/82861/mans-favorite-sport#overview הספורט האהוב על הגבר], באתר TCM
*[https://www.youtube.com/watch?v=dOQkyivM6IM קדימון לספורט האהוב על הגבר], באתר יוטיוב
*[https://www.youtube.com/watch?v=yYkTQMQ7zXc השיר הספורט האהוב על הגבר], באתר יוטיוב
קטגוריה:ערכים שבהם תבנית בריטניקה אינה מתאימה
קטגוריה:סרטי 1964
קטגוריה:סרטי אולפני יוניברסל
קטגוריה:סרטי קומדיה רומנטית
קטגוריה:סרטי רוק הדסון
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי סיפורים קצרים
הרברט וסלי קאמינגס

הרברט וסלי קאמינגס (באנגלית: Herbert Wesley Cummings; 13 ביולי 1873 – 4 במרץ 1956) היה פוליטיקאי אמריקאי, שכיהן כחבר המפלגה הדמוקרטית בבית הנבחרים של ארצות הברית מטעם מחוז הקונגרס ה-17 של מדינת פנסילבניה.<ref name=":0"></ref><ref name=":1"></ref>

== ביוגרפיה ==
קאמינגס נולד בעיירה מזרח צ'יליסקוואק בשנת 1873. הוא סיים את לימודיו בתיכון לואיסבורג שבפנסילבניה בשנת 1890. הוא למד משפטים, ולאחר לימודיו באוניברסיטה, הוא התקבל למשרד עורכי דין והחל לעבוד בעיר סאנבורי. הוא שימש כפרקליט מחוז נורת'אמברלנד שבפנסילבניה בשנת 1901 ובין השנים 1904–1908.<ref name=":0" /><ref name=":1" />

בשנת 1911, נבחר קאמינגס לשופט בית המשפט לתביעות משותפות במחוז נורת'אמברלנד, ושירת בתפקיד זה עשר שנים.<ref name=":0" /><ref name=":1" />

קאמינגס נבחר לקונגרס ה-68 של ארצות הברית מטעם המפלגה הדמוקרטית, אך בבחירות שלאחר מכן לא נבחר.<ref name=":0" /><ref name=":1" />

לאחר פרישתו מהקונגרס, חזר קאמינגס לעבוד בתור עורך דין עד שנת 1935, אז מונה מחדש לשופט במחוז נורת'אמברלנד, וכיהן בתפקיד זה עד שנת 1946.<ref name=":0" /><ref name=":1" />

בשנת 1946, חזר קאמינגס לעריכת הדין, ועבד בתפקיד זה עד מותו.<ref name=":0" /><ref name=":1" />

קאמינגס נפטר בשנת 1956 בסאנבורי, ונקבר בבית העלמי מנור פומפרט בסאנבורי.<ref name=":0" /><ref name=":1" />

==קישורים חיצוניים==

* 
* 

==הערות שוליים==

קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:עורכי דין אמריקאים במאה ה-20
קטגוריה:שופטי בתי המשפט של מדינת פנסילבניה
קטגוריה:אמריקאים שנולדו ב-1873
קטגוריה:אמריקאים שנפטרו ב-1956
פול דה ליאו

פול דה ליאו (בהולנדית: Paul de Leeuw; נולד ב-26 במרץ 1962) הוא שחקן ומנחה טלוויזיה הולנדי.

==ביוגרפיה==
דה ליאו נולד ברוטרדאם, הוא התפרסם בשנות השמונים כמגיש תוכניות בטלוויזיה הציבורית של הולנד.

הוא הנחה מספר פעמים את פסטיבל השירים הלאומי של הולנד (Nationaal Songfestival) דרכו נבחר נציג הולנד לאירוויזיון, ב-1995, 2006 ו-2007 הגיש פרשנות לאירוויזיון עבור הטלוויזיה ההולנדית, באירוויזיון 1995 יצר מחלוקת כאשר דיבר נגד השיר של ישראל אמן, ב-2006 הגיש את הניקוד של הולנד באירוויזיון וב-2007 ביצע זאת שוב לצד אדסיליה רומבלי. הוא כתב את ההקדמה למהדורה ההולנדית של הספר "The Eurovision Song Contest – The Official History" של ג'ון קנדי אוקונור.

ב-1995 שיחק בתפקיד הראשי בסרט הקומדייה "Filmpje!", ב-2002 שיחק ב-"Ja zuster, nee zuster", סרט מוזיקלי המבוסס על פי סיפור מאת אני שמידט. ב-2007 הופיע ב-"Alles is Liefde", סרט קומדיה רומנטית המבוסס על הסרט הבריטי "אהבה זה כל הסיפור". ב-2011 גילם מורה למוזיקה בסרט "Alle tijd".

==קישורים חיצוניים==

* 

קטגוריה:מנחי טלוויזיה הולנדים
קטגוריה:שחקני קולנוע וטלוויזיה הולנדים
קטגוריה:זמרים הולנדים
קטגוריה:סופרים הולנדים
קטגוריה:תקליטנים הולנדים
קטגוריה:הולנדים שנולדו ב-1962
המכון התורני אור עציון

המכון התורני אור עציון, או בשמו המלא המכון התורני לחקר כתבי יד אור עציון ע"ש ר' יצחק וחנה סטרולוביץ, הוא הוצאת ספרי קודש שנוסדה בשנת ה'תשמ"ד, ושייכת לישיבת אור עציון. על פי אתר הישיבה, המכון שם לו למטרה להיות מנוף ליצירה תורנית, להגדלת תורת ארץ ישראל במלוא משמעותה הרחבה והמקיפה, ולהעשרת אוצר הספרים היהודי בהוצאה לאור של יצירות תורניות ייחודיות. ראש המכון הוא הרב שלום קליין, מנהל המכון הוא הרב יקהת רוזן, ונשיאו היה במשך שנים רבות הרב חיים דרוקמן זצ"ל.

במסגרת המכון פועל אגף העוסק במחקר כתבי יד של הראשונים. במסגרת זו יצא לאור הספר אורחות חיים של הרב אהרן הכהן מלוניל בשנת ה'תשנ"ו, והספר "הלכות פסח", יצא לאור בשנת ה'תשס"ט. בשנת ה'תש"ע הוציאו קבוצה ממחוקרי המכון את הספר אור זרוע, מאת ר' יצחק מווינה עם קיצור פסקיו, בשיתוף עם מכון ירושלים. בנוסף, המכון מוציא לאור גם כתבי אחרונים רבים, וביניהם שו"ת מענה אליהו מאת הרב אליהו דוד רבינוביץ תאומים.
המכון מוציא לאור גם את ספרי רבני הישיבה ורבנים אחרים בני דורנו, כמו ספרי הרב אלימלך בר שאול והרב משה צבי נריה, וספרי חסידות כמו שפת אמת על התורה ועל המועדים ופרי צדיק, במהדורה מחודשת ומתוקנת, עם פתיחת ראשי תיבות.

== חלק מהספרים שמוציא המכון ==
* ספרי ראש הישיבה, הרב חיים דרוקמן – קמעא קמעא, סדרת "לזמן הזה", סדרת "התורה לדורנו", "צמאה נפשי" על התפילה, סדרת "אבות לבנים" על פרקי אבות, הספר "ושבת" על אורות התשובה, וחזון הצמחונות והשלום עם ביאור והרחבות מאת הרב דרוקמן ועוד.
* אורות התשובה במהדורה חדשה, עם הגהות ותיקונים, עם מבוא ומפתח עניינים מאת הרב דרוקמן, ומאמר מאת הרב שמעון סטרליץ.
* אורות התורה במהדורה חדשה, עם הגהות, תיקונים ומראי מקומות מאת הרב דרוקמן.
* סדרת "קול חי" של הרב אביגדור שילה – פירוש על ספרי המהר"ל מפראג.
* "אור זרוע" על החלקים: שבת ועירובין, מועדים וזרעים, וסדר נשים.
* ספרי אורחות חיים לרבי אהרון הכהן מלוניל
* ספרי חסידות במהדורות חדשות: "שפת אמת" על התורה ועל המועדים ופרי צדיק.
* ספרי הרב אלימלך בר שאול
* ספרי הרב יהושע בכרך
* "משמיע ישועה" - סיפורים על הרב צבי יהודה הכהן קוק מאת הסופר שמחה רז ובעריכת הילה וולברשטיין
* חלק מספרי הרב משה צבי נריה.
* ספרי ילדים

== ראו גם ==
* ישיבת אור עציון

==קישורים חיצוניים==
* 

== הערות שוליים ==

קטגוריה:הוצאות ספרים בישראל
קטגוריה:ישיבת אור עציון
קטגוריה:ישראל: חברות שהוקמו ב-1984
קטגוריה:מכוני מחקר תורניים
קטגוריה:מרכז שפירא
אליפות ישראל בהיאבקות חופשית ינואר 2016

אליפות ישראל בהיאבקות חופשית נערכה בבאר שבע ב-16 בינואר וב-23 בינואר 2016.

== נשים ==
{| class="wikitable"
!קטגוריה
| style="background-color: #FFD700;" |
<div style="text-align: center;">25x25 פיקסלים</div>
| style="background-color: #c0c0c0;" |
<div style="text-align: center;">25x25 פיקסלים</div>
| style="background-color: #cd7f32;" |
<div style="text-align: center;">25x25 פיקסלים</div>
!מקום רביעי/חמישי
|-
|48 ק"ג
|טליה גלומוב מכבי עמ"י אילת
|מזל יעקובוב הפועל הישגי באר שבע
|עדה חינצ'יוק הפועל הישגי באר שבע
|-
|53 ק"ג
|אורטל יעקובוב הפועל הישגי באר שבע
|קייטרינה בנדולה הפועל בית דני
|ליאורה משצרין הפועל הישגי באר שבע
|אסיה מישייב הפועל הישגי באר שבע(4)
---- אליה בלינקוב הפועל הישגי באר שבע(5)
|-
|55 ק"ג
|ענת דודצ'נקו הפועל אשדוד
|ויקטוריה ליברטובסקי מכבי עמ"י אילת
|-
|58 ק"ג
|גיניאפה חצ'ידזה מכבי עמ"י באר שבע
|פאינה דודצ'נקו הפועל אשדוד
|אלה קולטון מכבי עמ"י ערד
|דנה וולקוביך מכבי עמ"י באר שבע(4)
---- סבטלנה גסנוב הפועל הישגי באר שבע(5)
|-
|63 ק"ג
|אנטוניטנה קובליובה יוניפייט חיפה
|אנסטסיה מינגוזוב מכבי עמ"י אילת
|ורוניקה סקריניקוב הפועל אשדוד
|-
|69 ק"ג
|ליבי שולמו מכבי עמ"י באר שבע
|עדן מישייב הפועל הישגי באר שבע
|ליזה יודייב מכבי עמ"י ערד
|}

== גברים ==
{| class="wikitable"
!קטגוריה
| style="background-color: #FFD700;" |
<div style="text-align: center;">25x25 פיקסלים</div>
| style="background-color: #c0c0c0;" |
<div style="text-align: center;">25x25 פיקסלים</div>
| style="background-color: #cd7f32;" |
<div style="text-align: center;">25x25 פיקסלים</div>
!מקום חמישי
|-
|57 ק"ג
|דמיטרי זובקוב מכבי עמ"י באר שבע
|דניאל פופוב מכבי עמ"י באר שבע
|גנאדי בנוגוייב מכבי עמ"י באר שבע
---- דוד אליהו עצמה בת ים
|נתנאל סידוב הפועל אשדוד
---- רוני נפתלי עצמה בת ים
|-
|61 ק"ג
|יורי גולוב מכבי עמ"י באר שבע
|רמון אסייב עצמה בת ים
|ויטלי קוגן הפועל אשדוד
|-
|65 ק"ג
|ירוסלב גולדמן מכבי עמ"י באר שבע
|יעקב גלמן הפועל אשדוד
|דוד בולוגין עצמה בת ים
---- ולדיסלב גריסקו הפועל אשדוד
|חן אליהו עצמה בת ים
----
ברחיי יוחננוב הפועל בית דני
|-
|70 ק"ג
|אמרך גסנוב עצמה בת ים
|ארטיום מרטירוסיאן מכבי עמ"י נצרת עילית
|סטניסלב נוסינסקי מכבי עמ"י נצרת עילית
---- יורי פוליאק מכבי עמ"י באר שבע
|עמנואל יעקובוב הפועל הישגי באר שבע
---- ולדימיר בלבורדין יוניפייט חיפה
|-
|74 ק"ג
|חנוך רחמין עצמה בת ים
|מסקים פלדמן הפועל אשדוד
|דן צרסקי מכבי עמ"י באר שבע
---- פיליפ דרגיחב מכבי עמ"י באר שבע
|דניאל זדורוז'ני עצמה בת ים
---- גרדש גרדשוב עצמה בת ים
|-
|86 ק"ג
|מיכאל צוצלשוילי הפועל אשדוד
|יורי קלשניקוב מכבי עמ"י באר שבע
|רומן ז'רנובצקי מכבי עמ"י ערד
---- דוד רדצ'נקו מכבי עמ"י באר שבע
|אולג ישראילוב מכבי עמ"י שדרות
---- איליה שפרן הפועל אשדוד
|-
|97 ק"ג
|סרגיי קולסניקוב מכבי עמ"י באר שבע
|רוברט אבניסאן מכבי עמ"י ערד
|דוד לבקובסקי הפועל אשדוד
---- ולדיסלב בורדני מכבי עמ"י ערד
|דוד ויליאם מכבי עמ"י שדרות
---- אנטולי שטיינברג הפועל אשדוד
|-
|125 ק"ג
|תומר רז מכבי עמ"י נצרת עילית
|אולג חיט יוניפייט חיפה
|מישל ריזמן מכבי עמ"י באר שבע
---- תומר לוריא מכבי עמ"י נצרת עילית
|איליה ברינגולץ מכבי עמ"י אשקלון
---- עומר זהבי מכבי עמ"י ערד
|}

== ראו גם ==
אליפות ישראל בהיאבקות יוונית-רומית

== קישורים חיצוניים ==

* 
* 

2016, 01
קטגוריה:2016 בישראל: ספורט
קטגוריה:באר שבע: אירועים
פיריצ'ה

פיריצ'ה (בהונגרית: Piricse) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה, גם אוכלוסיית פיריצ'ה קטנה עם השנים. כך, בשנת 1990 היו בעיר 1,805 תושבים ובשנת 2020 רק 1,789 תושבים.

הכפר ואזורו מיושבים לסירוגין מאז המאה ה-13.

==יהודי פיריצ'ה==
יהודים התיישבו בפיריצ'ה בראשית המאה ה-19 ובמקום קיימים שאריות של בית קברות יהודי

הרב יעקב יהודה אריה לייב פרנקל היה רב של הקהלה כשלשים שנה.
 
באפריל 1944, כחודש לאחר כניסת הצבא הגרמני להונגריה, הועברו יהודי פיריצ'ה לגטו בנירג'האזה ובסוף מאי שולחו למחנה ההשמדה אושוויץ.

בדף הקהילה ממפקד קהילות הונגריה כתבו התושבים שבקהילה חיים 52 חברים ובגלל מיעוט החברים את הקהילה מוביל אחד מהתושבים ואין רב למקום.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|22
|
|-
|1880
|171
|1,192
|-
|1910
|98
|
|-
|1920
|90
|
|-
|1930
|73
|
|-
|1941
|69
|2,019
|-
|}

==לקריאה נוספת==
*[https://books.google.co.il/books?id=M60JAQAAIAAJ&lpg&hl=iw&pg=PA453#v=onepage&q&f=false פיריצ'ה] בפנקס הקהילות הונגריה, עמוד 453-454
*פיריצ'א, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 343-344. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* 
* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
סינוב סבאבו

סינוב סבאבו (בנורווגית: Synnøve Svabø; נולדה ב-22 בספטמבר 1968) היא מנחת טלוויזיה נורווגית.

==ביוגרפיה==
סבאבו במחוז מרה ורומסדל, היא למדה עיתונאות במוסד באקדמאי "Høgskulen i Volda" ולאחר מכן החלה לעבוד ב-NRK.

בין 1993–1994 הייתה מבין המגישים של תוכנית הנוער "U", ב-1998 הייתה מועמדת לפרס בטקס פרסי הטלוויזיה הנורווגי "Gullruten", ב-1999 דיבבה במשחק הווידאו "The Longest Journey". ב-2001 הגישה את תוכנית הבידור "Synnøves duell", ב-2003 הופיעה בסרט הקומדייה "Buddy" בבימויו של מורטן טילדום.

ב-2006 ו-2007 הנחתה את תחרות המלודי גרנד פרי, ב-2007 הגישה את תוצאות הניקוד של נורווגיה באירוויזיון, ב-2009 נתנה פרשנות לאירוויזיון עבור הטלוויזיה הנורווגית.

==קישורים חיצוניים==

קטגוריה:מנחי טלוויזיה נורווגים
קטגוריה:מנחות טלוויזיה נורווגיות
קטגוריה:ילידות 1968
קטגוריה:נורווגים שנולדו ב-1968
העיר הטובה

העיר הטובה היא סדרת טלוויזיה מסוגת דרמה, אשר יצר, כתב וביים אלירן אליה עבור חברת התקשורת והכבלים "HOT". הסדרה עלתה לאוויר ב-12 ביולי 2022.

==עלילה==
אדם (עוז זהבי) הוא מחנך כיתת אתגר של תיכון בעיר פריפריאלית, שמפתח קשר תלותי עם תלמיד, שהוא מסתבך סדרתי. הוא נאבק בכל כוחותיו למען הצלחת תלמידיו ונחוש לשמש להם כמחנך וכעוגן, אבל במקביל מתקשה להתמודד עם הזהות המינית שלו. כשהוא מפוטר מתפקידו, מחליט לרוץ לראשות העיר.

==דמויות==
* אדם גבאי (עוז זהבי) - מחנך כיתת אתגר של תיכון בעיר פריפריאלית. בתחילת הסדרה הומוסקסואל בארון.
*תומר (תומר קרקעי) - תלמיד בכיתה של אדם, בנה של רחלי. שרף את בניין משרד הרווחה.
* רחלי (אילנית לוי) - אמא של תומר.
* דוד דהן (אימרי ביטון) - דייר Airbnb של אדם, הומוסקסואל מוצהר ונשי, ניהל רומן עם אדם.
* נידור (אגם בוחבוט) - תלמידה בכיתה של אדם נכנסה לדיכאון לאחר שירתה בסאן בטעות בגדנ״ע נאנסה על ידי התומכים של נחום
* שושה גבאי (תיקי דיין) - אימו של אדם.
* (שיפי אלוני)
* נחום אלמליח (יעקב כהן) - ראש העיר.
* עובדת רווחה (אושרית סרוסי)
* שועה אלגרבלי (שמוליק כהן) - אביו של סאן.
* כרמלה אלגרבלי (לירית בלבן) - אימו של סאן.
* סאן אלגרבלי (אור פלח) - תלמיד בכיתה של אדם, בנו של שועה וכרמלה. נהרג בסוף פרק 4.
* (אורי עמבר) - תלמיד בכיתה של אדם.
* יונתן (אליאור אבייב) - תלמיד בכיתה של אדם.
* יוסי מולוקנדוב (נרי כהן) - תלמיד בכיתה של אדם.
* מירן (אלה לביא) - תלמידה בכיתה של אדם.
* (טוהר דהון) - תלמידה בכיתה של אדם.
* (מירי קריחלי) - תלמידה בכיתה של אדם.
* אלינה (אלינה דימנשטיין) - המורה לתנ"ך בתיכון.
* מיכאל (חגי שקד) - אחיה של נידור.

== פרסים ומועמדויות ==
{| class="wikitable"
!שנה
!פרס
!קטגוריה
!מועמדות
!תוצאה
|-
!2022
!פרסי נבחרי השנה של פרוגי
|סדרת הדרמה של השנה
|העיר הטובה
|
|-
! rowspan="4" |2023
! rowspan="4" |פרסי האקדמיה לטלוויזיה
|שחקן ראשי בסדרת דרמה
|עוז זהבי
|
|-
|שחקן משנה בסדרת דרמה
|אימרי ביטון
|
|-
|הקלטה בסדרה עלילתית
|אשי מילוא
|
|-
|ליהוק בסדרה עלילתית
|לימור שמילה
|
|}

==קישורים חיצוניים==

* 

==הערות שוליים==

קטגוריה:סדרות טלוויזיה ישראליות
קטגוריה:סדרות דרמה ישראליות
קטגוריה:תוכניות להט"ב ישראליות
קטגוריה:סדרות טלוויזיה ישראליות שעלו לשידור בשנת 2022
קטגוריה:HOT: תוכניות וסדרות
.gh

.gh היא סיומת אינטרנט מדינית (ccTLD), השייכת לגאנה. סיומת אינטרנט זו נוצרה ב-1995.<ref></ref><ref></ref>

== סיומות אינטרנט משניות ==
* .com.gh - חברות
* .edu.gh - בתי ספר
* .gov.gh - ממשלה
*org.gh - ארגונים
*mil.gh - צבא
לסיומת זו יש כמה יוצאים מן הכלל שאינם נהוגים בשאר מדינות העולם: parlament.gh לפרלמנט של גאנה, nic.gh למרכז המידע ברשת גאנה, cocobod.gh למועצת הקקאו בגאנה וyellowpages.gh עבור מדריך הגנה של דפי זהב.

==קישורים חיצוניים==

* 

== הערות שוליים ==

קטגוריה:סנגל
AppArmor

AppArmor (הלחם של: Application Armor) הוא מודול ליבה של לינוקס למטרות אבטחה, המאפשר למנהל המערכת להגביל את יכולות התוכניות עם פרופילים לפי תוכנית. פרופילים יכולים לאפשר יכולות כמו גישה לרשת, גישה ל-raw socket והרשאה לקרוא, לכתוב או להפעיל קבצים בנתיבים מסוימים. AppArmor משלים את מודל בקרת הגישה המסורתית של יוניקס (DAC) על ידי מודל בקרת גישה מנדטורית (MAC). הוא נכלל בחלקו בליבת הלינוקס המרכזית מאז גרסת 2.6.36 ופיתוחו נתמך על ידי קנוניקל מאז 2009.

== פרטים ==
בנוסף ליצירת פרופילים ידנית, AppArmor כולל מצב למידה, שבו הפרות פרופיל נרשמות, אך אינן נמנעות. לאחר מכן ניתן להשתמש ביומן זה ליצירת פרופיל AppArmor, בהתבסס על התנהגותה האופיינית של התוכנית.

AppArmor מיושם באמצעות ממשק הליבה של Linux Modules Security Modules (LSM).

AppArmor מוצע בחלקו כחלופה ל-SELinux, שמבקרים מחשיבים אותו כקשה יחסית למיישמי IT להקים ולתחזק.<ref></ref> בניגוד ל-SELinux, שמבוסס על החלת תוויות על קבצים, AppArmor עובד עם נתיבי קבצים. תומכי AppArmor טוענים כי זה פחות מורכב וקל יותר למשתמש הממוצע ללמוד מאשר SELinux.<ref></ref> הם גם טוענים כי AppArmor דורש פחות שינויים כדי לעבוד עם מערכות קיימות. לדוגמה, SELinux דורשת מערכת קבצים התומכת ב"תוויות אבטחה" (security labels), ולכן אינה יכולה לספק בקרת גישה לקבצים המותקנים באמצעות NFS. מאידך, אפליקציית AppArmor היא אגנוסטית למערכות קבצים.

== ראו גם ==
* AppLocker

== קישורים חיצוניים ==
* 
* 
* [https://web.archive.org/web/20170702204500/http://wiki.apparmor.net/index.php/Main_Page AppArmor wiki (בארכיון)]
* [https://en.opensuse.org/SDB:AppArmor תיאור AppArmor מ- openSUSE.org]
* 
* [https://lkml.org/lkml/2006/4/19/199 שרשור LKML] המכיל הערות וביקורת על AppArmor
* [https://wiki.ubuntu.com/AppArmor חבילות Apparmor לאובונטו]
* [http://www.linux-magazine.com/issues/2006/69/counterpoint נקודת נגד:] מומחי אבטחה של נובל ורד האט מתמודדים עם AppArmor ו- SELinux
* [http://www.novell.com/linux/security/apparmor/ אבטחת יישומים AppArmor עבור לינוקס]

== הערות שוליים ==

קטגוריה:אובונטו לינוקס
קטגוריה:תוכנות אבטחת מחשבים
קטגוריה:בקרת גישה
.gf

.gf היא סיומת אינטרנט משנית, השייכת לגיאנה הצרפתית. סיומת אינטרנט זו נוצרה ב-1996.<ref></ref><ref></ref>

סיומת זו מנוהל על ידי ספק שירותי האינטרנט פלוס ועל מרחב הכתובות אחראית חברת נט פלוס.

סיומת זו נדירה עקב אוכלוסייתה המצומצמת של גינאה הצרפתית.

==קישורים חיצוניים==

* 

== הערות שוליים ==

קטגוריה:גיאנה הצרפתית
ערוגה מוגבהת

ערוגה מוגבהת היא טכניקה גננית וחקלאית, העושה שימוש באמצעים טכניים שונים על מנת ליצור חלקת אדמה הגבוהה מסביבתה ולרוב היא משמשת לגידול ירקות ופירות עונתיים. יתרונה של השיטה הוא בכך שהיא מאפשרת שליטה רבה בהרכב ובתכונות הקרקע ועל ידי כך ניתן להגדיל את התנובה החקלאית ביחס ליחידת השטח, להקטין את כמות ההשקיה הדרושה ולצמצם את כמות העשבים השוטים<ref></ref>.

ערוגה מוגבהת בגינה הקהילתית במוזיאון הטבע בירושלים
בשונה מטכניקות גינון מסורתיות בערוגה מוגבהת הצמחים נשתלים או נזרעים בסמיכות גדולה אחד לשני, כך שברגע שהצמחים מגיעים לשיא גודלם עליהם כמעט ונוגעים אחד בשני<ref name=":0"></ref>. באופן הזה הצמחים מיצרים מיקרו אקלים המצמצם את אידוי המים מהקרקע<ref name=":0" /> שנגרם מחשיפה ישירה לשמש ומקטין את היכולת של עשבים שוטים לצמוח <ref></ref> .

== ראו גם ==
* ערוגה
* הורטיקולטורה
* פרמקלצ'ר

== קישורים חיצוניים ==

* [https://www.bayadaim.org.il/2012/03/בונים-ערוגה-מוגבהת/ מדריך לבניית ערוגה מוגבהת]

== הערות שוליים ==

2021 06

קטגוריה:גנים לפי סוג
קטגוריה:חקלאות בת קיימא
קטגוריה:גינון בר קיימא
.ht

.ht היא סיומת אינטרנט מדינית, השייכת להאיטי. סיומת אינטרנט זו נוצרה ב-1997.<ref></ref><ref></ref>

לסיומת זו ניתן להירשם ללא הגבלה, ובחינם, אך ניתן להירשם אליה רק אזרחים או בעלי אזרחות של האיטי

==קישורים חיצוניים==

== הערות שוליים ==

קטגוריה:האיטי
.sr

.sr היא סיומת אינטרנט מדינית, השייכת לסורינאם. סיומת אינטרנט זו נוצרה ב-1991. סיומת זו מופעלת על ידי חברת Telesur, חברת הטלקום של סורינאם.<ref></ref>

עקב אוכלוסייתה המצומצמת של סורינאם, סיומת זו נמצאת בשימוש מועט.

לסיומת זו ניתן להירשם גם ללא אזרחות בסורינאם.

==קישורים חיצוניים==

* 
* 

== הערות שוליים ==

קטגוריה:סורינאם
.sz

.sz היא סיומת אינטרנט מדינית, השייכת לאסוואטיני. סיומת אינטרנט זו נוצרה ב-1993. על הקצאת שמות סיומות האינטרנט המשניות של אסוואטיני אחראי איגוד ספקי האינטרנט של אסוואטיני (SISPA).<ref></ref><ref></ref>

סיומת זו נקראת כך משום שעבר אסוואטיני נקראה סוויזלנד.

לסיומת זו יכול להירשם רק אנשים המתגוררים באסוואטיני או ארגונים הפועלים באסוואטיני.

==קישורים חיצוניים==

* 

== הערות שוליים ==

קטגוריה:אסוואטיני
בקרת גישה מנדטורית

באבטחת מחשבים, בקרת גישה מנדטורית (MAC, ראשי תיבות של: Mandatory Access Control) מתייחסת לסוג של בקרת גישה, שבאמצעותה מערכת ההפעלה או מסד הנתונים מגבילים את יכולתו של "נושא" או "יוזם" לגשת או לבצע פעולה כלשהי על "אובייקט".<ref></ref> במקרה של מערכות הפעלה, "נושא" הוא בדרך כלל תהליך או תהליכון ו"אובייקט" הם מבנה כגון קבצים, ספריות (folder), יציאות TCP/UDP, קטעי זיכרון משותפים, התקני IO וכן הלאה. לכל הנושאים והאובייקטים קבוצה של תכונות אבטחה. בכל פעם שנבדק מנסה לגשת לאובייקט, כלל הרשאה שנאכף על ידי ליבת מערכת ההפעלה בוחן את מאפייני האבטחה הללו ומחליט אם הגישה מותרת. כל פעולה של נושא כלשהו על אובייקט כלשהו נבדקת על פי קבוצת כללי ההרשאה (authorization rules), המכונה "מדיניות" (policy), כדי לקבוע אם הפעולה מותרת. מערכת ניהול מסדי נתונים, במנגנון בקרת הגישה שלה, יכולה גם להחיל בקרת גישה מנדטורית. במקרה זה, האובייקטים הם טבלאות, תצוגות, פרוצדורות.

עם MAC, מדיניות האבטחה נשלטת באופן מרכזי על ידי מנהל מדיניות אבטחה; למשתמשים אין את היכולת לעקוף את המדיניות, למשל, להעניק גישה לקבצים שאחרת היו מוגבלים. לעומת זאת, בקרת גישה דיסקרטית (DAC), השולטת גם ביכולתם של נושאים לגשת לאובייקטים, מאפשרת למשתמשים לקבל החלטות מדיניות או להקצות תכונות אבטחה. (מערכת יוניקס המסורתית של משתמשים, קבוצות והרשאות קריאה-כתיבה-ביצוע היא דוגמה ל- DAC) מערכות המותאמות ל-MAC מאפשרות למנהלי מדיניות ליישם מדיניות אבטחה רחבה בארגון. תחת MAC (ובניגוד ל- DAC), משתמשים אינם יכולים לעקוף או לשנות מדיניות זו, בטעות או בכוונה. זה מאפשר למנהלי אבטחה להגדיר מדיניות מרכזית המובטחת (באופן עקרוני) לאכוף עבור כל המשתמשים.

היסטורית, MAC נקשר באופן הדוק עם אבטחה רב-שכבתית (MLS) ומערכות צבאיות מיוחדות. בהקשר זה, MAC מרמז על מידה רבה של קפדנות כדי לספק את האילוצים של מערכות MLS. לאחרונה, לעומת זאת, MAC חרג מהנישה של ה-MLS והחל להפוך למיינסטרים יותר. היישומים האחרונים של MAC, כגון SELinux ו- AppArmor for Linux ו- Mandatory Integrity Control עבור Windows, מאפשרים למנהלים להתמקד בנושאים כמו התקפות רשת ותוכנות זדוניות ללא הקפדה או אילוצים של MLS.

== הערות שוליים ==

קטגוריה:בקרת גישה
דיוויזיית המשמר

דיוויזיית המשמר (באנגלית: Guards Division) היא דיוויזיה מנהלתית של הצבא הבריטי, האמונה על ניהול, הכשרה ואימון של חמשת רגימנטי משמר הרגליים ורגימנט המילואים משמר לונדון.

==היסטוריה==
חיילי [[משמר הגרנדירים במדים מלאים (יצוגיים) במהלך החלפת המשמר בארמון בקינגהאם.]]
ראשיתה של דיוויזיית המשמר ב-1856 כאשר הוקמה חטיבת המשמר, זו שימשה לאיגוד וניהול יחידות המשמר בצבא הבריטי. דיווזיית המשמר בגלגולה הנוכחי היא למעשה ממשיכת דרכה של החטיבה ההיסטורית.

בתחילת מלחמת העולם הראשונה באוגוסט 1915, הוקמה דיוויזיית המשמר בתור דיוויזיה מבצעית אשר שירתה בחזית המערבית וכללה שלוש חטיבות משמר בנוסף לסוללות ארטילריה, פלוגות הנדסה וכוחות רפואה וסיוע. לאחר המלחמה נסגרה הדיוויזיה. היא הוקמה מחדש למשך מספר חודשים בסוף מלחמת העולם השנייה על ידי ארגון מחדש של דיוויזיית המשמר המשוריינת ביוני 1945 ונסגרה בשנית בדצמבר 1946.

בשנת 1968 הוקמה הדיוויזיה הנוכחית כשהיא כוללת את חמשת רגימנטי משמר הרגלים בנוסף לרגימנט לונדון. בשנות ה-90 צומצמו רגימנטי המשמר לכדי גדוד אחד בכל רגימנט, כאשר הגדוד השני בשלושת הרגימנטים ההוותיקים (הגרנדירים, קולדסטרים והסקוטי) השתמר בתור פלוגה בודדת המשמשת למשימות ייצוגיות בלבד.

==מבנה==
דיוויזיית המשמר היא חלק מיחידה רחבה יותר הנקראת דיוויזיית הבית (Household Division) אשר מרכזת את כלל יחידות המשמר וכוללת מלבד משמר הרגלים גם את שתי רגימנטי משמר הפרשים (משמר החיים ורגימנט הכחולים והמלכותיים). יחידות דיוויזיית המשמר משמשות הן לאירועים טקסיים ומשימות ייצוגיות (כגון משמר על אתרים מלכותיים ובית המלוכה) והן לפעילות מבצעית לצד שאר היחידות הלוחמות בצבא הבריטי.

כל רגימנט משמר מורכב כיום מגדוד אחד בלבד שנמצא תחת פיקוד החטיבות המבצעיות השונות ופעם בכמה זמן משמש ברוטציה למשימות ייצוגיות. מלבד אלו, ישנן שלוש פלוגות המשמשות דרך קבע למשימות ייצוגיות ונמצאות תחת ניהול הדיוויזיה, אלו הן פלוגת ניימכן (משמר הגרנדירים), פלוגה 7 (משמר קולדסטרים), ופלוגה F (המשמר הסקוטי).

הרגימנטים המרכיבים את הדיוויזיה:
* משמר הגרנדירים
* משמר קולדסטרים
* המשמר הסקוטי
* המשמר האירי
* המשמר הוולשי
* משמר לונדון

==קישורים חיצוניים==

==הערות שוליים==

קטגוריה:דיוויזיות בריטיות במלחמת העולם השנייה
קטגוריה:דיוויזיות בריטיות במלחמת העולם הראשונה
משמר
גבריאל בראגה נונס

גבריאל בראגה נונס (בפורטוגזית: Gabriel Braga Nunes; נולד ב-7 בפברואר 1972) הוא שחקן ברזילאי.

==ביוגרפיה==
בראגה נונס נולד בסאו פאולו, ברזיל לשחקנית רגינה בראגה ולאב במאי, הוא למד את אומנות התיאטרון באוניברסיטת קמפינאס שבעירו.

קריירה

ב-1996 הופיע לראשונה בטלוויזיה כששיחק בטלנובלה "Razão de Viver". בשנת 1999 שיחק בטלנובלה "טרה נוסטרה" ששודרה בישראל בין היתר, שם שיחק את התפקיד של אוגוסטו.

ב-2011 שיחק בסרט הקומדיה הרומנטית "O Homem do Futuro" לצד ואגנר מורה, באותה שנה שיחק בסרט "País do Desejo" שהוקרן בפסטיבל הסרטים הבינלאומי של סאו פאולו. 

ב-2013 גילם את ג'וזפה גריבלדי בסרט "Anita e Garibaldi", ב-2014 שיחק בסרט הפעולה "אלמאו". 

==קישורים חיצוניים==

קטגוריה:שחקני קולנוע וטלוויזיה ברזילאים
קטגוריה:בוגרי אוניברסיטאות ומכללות
קטגוריה:ברזילאים שנולדו ב-1972
פוצ'פטרי

פוצ'פטרי (בהונגרית: Pócspetri) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה, גם אוכלוסיית פוצ'פטרי קטנה עם השנים. כך, בשנת 1990 היו בעיר 1,791 תושבים ובשנת 2020 רק 1,612 תושבים.

הכפר ואזורו מיושבים לסירוגין מאז המאה ה-13.

==יהודי פוצ'פטרי==
יהודים התיישבו בפוצ'פטרי בראשית המאה ה-19 ובמקום קיים בית קברות יהודי ובו כ-20 מצבות

בשנת 1944, לאחר כניסת הצבא הגרמני להונגריה, נרצחו יהודים רבים מהקהילה בשואת יהודי הונגריה.

בדף הקהילה ממפקד קהילות הונגריה כתבו התושבים שבקהילה חיים 61 חברים, רב הקהילה הוא רבה של קהילת נירבאטור הרב אהרון טייטלבוים.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|45
|
|-
|1880
|93
|1,315
|-
|1910
|87
|
|-
|1920
|65
|
|-
|1930
|65
|
|-
|1941
|65
|2,218
|-
|}

== לקריאה נוספת ==
*פוץ'-פאטרי, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 340. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* [https://collections.ushmm.org/search/catalog/irn44906 עדות ניצול שואה מפוצ'פטרי] 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
.zr

.zr היא סיומת אינטרנט מדינית, שהייתה שייכת לזאיר, וכשהוקמה הרפובליקה הדמוקרטית של קונגו, בוטלה סיומת זו ובמקומה נוצרה .cd. <ref></ref>

סיומת אינטרנט זו נוצרה ב-1996. בשנת 1999 נסגרה ההרשמה לסיומת זו ובשנת 2001 היא נמחקה סופית.

== הערות שוליים ==

קטגוריה:סיומות אינטרנט
קטגוריה:הרפובליקה הדמוקרטית של קונגו: היסטוריה
טרם (כפר)

טרם (בהונגרית: Terem) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה, גם אוכלוסיית טרם קטנה עם השנים. כך, בשנת 1990 היו בעיר 743 תושבים ובשנת 2020 רק 664 תושבים.

הכפר הוקם ככפר עצמאי בשנת 1952, אך האזור מיושב לסירוגין מאז המאה ה-13.

==קישורים חיצוניים==

* 

==הערות שוליים==

קטגוריה:הונגריה: כפרים
.jm

.jm היא סיומת אינטרנט מדינית, השייכת לג'מייקה. סיומת אינטרנט זו נוצרה ב-1991 והיא נמצאת תחת חסותה של אוניברסיטת איי הודו המערבית.

ההרשמה לסיומת זו נעשית באופן ידני, ולכן יש להירשם 30 יום מראש כדי להירשם לסיומת זו.

הסיומת מנוהלת על ידי שירותי טכנולוגיית המידע של אוניברסיטת איי הודו המערבית.

סיומת זו היא בחינם, אך מתנהלים דיונים האם לעשות שחלק מסיומות האינטרנט המשניות יעלו כסף.

==סיומות אינטרנט משניות==
* com.jm
* edu.jm
* org.jm
* net.jm
* gov.jm
* mil.jm

==קישורים חיצוניים==

* 

קטגוריה:ג'מייקה
אמציה סמקאי

אמציה סמקאי (נולד ב-17 בפברואר 1981 בצפת) הוא מרצה באוניברסיטת בר-אילן ופרשן בישראל היום.

בנוסף הוא המנכ"ל המייסד של חברה בשם "סמקאי אסטרטגיה", וייסד עמותה בשם "בצדק - עמותה למדיניות יהודית" שנמחקה בשנת 2024. בעבר היה בעל טור בישראל היום ומשמש כפרשן כלכלי בין השאר בתוכנית "כלכלי בלילה" עם דני רופ בערוץ 14<ref></ref>.

==ביוגרפיה==
סמקאי נולד בצפת, למד בבית ספר האר"י. המשיך ללמוד בישיבת בני עקיבא כפר הרא"ה ובמכינה קדם-צבאית בני דוד בעלי. בצבא שירת ביחידת אגוז ולאחר קורס קצינים בגדוד הנח"ל החרדי - נצח יהודה. ב-2005 למד קופירייטינג אצל תרצה גרנות ועבד במשרד הפרסום ראובני פרידן במשך מספר חודשים. למד כלכלה ומנהל עסקים במסלול משולב לתואר ראשון ושני אותם סיים בהצטיינות. בהיותו סטודנט עבד כמנהל מחלקת הייעוץ הכלכלי בחברת הייעוץ 'תבור - כלכלה ופיננסים', הקים בה את מחלקת שוק ההון ועמד בראש החטיבה הכלכלית.

בשנת 2015 הקים את "בצדק - עמותה למדיניות יהודית" - עמותה שעסקה במדיניות הציבורית של ישראל במטרה שתהיה מקצועית ויהודית יותר.

ב-2018 סיים דוקטורט בו קיבל מלגת נשיא, מלגת שופף למנהיגים צעירים ברוח הרב סולובצ'יק ומלגה לדוקטורנטים מצטיינים בחקר כלכלת ישראל מאגף התקציבים של משרד האוצר. נושא התזה שלו היה תעסוקת חרדים וערבים בשוק העבודה.

סמקאי כתב את המצע הכלכלי של מפלגת האיחוד הלאומי, את המצע הכלכלי של מפלגת ימינה ואת התוכנית שנודעה כ"תוכנית סינגפור". חבר הוועד המנהל בארגון "האינטרס שלנו!".

==חיים אישיים==
סמקאי הוא מוזיקאי חובב, נשוי עם שלושה ילדים. מתגורר באלקנה.

==קישורים חיצוניים==

* [https://www.israelhayom.co.il/writer/אמציה-סמקאי דף הכותב של אמציה סמקאי באתר ישראל היום]
* [https://www.globes.co.il/news/home.aspx?fid=11762 דף הכותב של אמציה סמקאי באתר גלובס]
* 
* 
* 
* 
* [https://www.gly.co.il/item?id=20778 ד״ר אמציה סמקאי, כלכלן בכיר מנכ״ל חברת ייעוץ כלכלי ומרצה באונ׳ בר-אילן: "פרופסורים לכלכלה מפחדים להביע דעה ימנית בקול" ראיון ברדיו באתר גלי ישראל]

==הערות שוליים==

קטגוריה:בוגרי ישיבת כפר הרא"ה
קטגוריה:בוגרי מכינה קדם-צבאית בני דוד
קטגוריה:בעלי תואר דוקטור מאוניברסיטת בר-אילן
קטגוריה:בעלי טור ישראלים
קטגוריה:סגל ישראל היום
קטגוריה:מנכ"לי עמותות
קטגוריה:אלקנה: אישים
קטגוריה:פרשנים כלכליים ישראלים
קטגוריה:מנכ"לים ישראלים
קטגוריה:ישראלים שנולדו ב-1981
Wanted (שיר של ואן ריפאבליק)

"Wanted" הוא סינגל של הלהקה האמריקאית ואן ריפאבליק, שיצא על ידי אינטרסקופ רקורדס ומוזלי מיוזיק גרופ כסינגל השני מתוך אלבום האולפן החמישי שלהם, Human, ב-6 בספטמבר 2019. הסינגל נכתב על ידי ראיין טדר, ברנט קטצל, קייסי סמית', טיילר ספרי וזק סקלטון, והופק על ידי ראיין טדר, ברנט קטצל, טיילר ספרי וסטיב וילמונט.<ref name="AM"></ref> ב-20 בדצמבר 2019, יצאה גרסה חדשה לשיר בשם "Wanted (String Mix)", שכללה כלי מיתר נוספים.<ref name="YT"></ref> נכון ליוני 2021, השיר הושמע למעלה מ-79 מיליון פעמים בספוטיפיי.

== וידאו קליפ ==
הווידאו קליפ של השיר יצא ב-6 בספטמבר 2019. נכון לדצמבר 2021, לווידאו קליפ למעלה מ-65 מיליון צפיות ביוטיוב.<ref></ref> הווידאו קליפ של "Wanted (String Mix)" יצא ב-23 בדצמבר 2019. בווידאו קליפ, ניתן לראות את ראיין טדר מבצע את השיר בזמן שהתזמורת הסימפונית של קולורדו מנגנת ברקע. נכון לדצמבר 2021, לווידאו קליפ של , יש למעלה מ-5 מיליון צפיות ביוטיוב.

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך יציאה
! scope="col" |פורמט
! scope="col" |גרסה
! scope="col" | חברת תקליטים
! scope="col" |מקור
|-
! scope="row" |עולם
| 6 בספטמבר 2019
|הורדה דיגיטלית • סטרימינג
| rowspan="2" |מקורי
|אינטרסקופ
|<ref></ref>
|-
! scope="row" |איטליה
| 13 בספטמבר 2019
| רדיו להיטים עכשוויים
|יוניברסל
|<ref></ref>
|-
! rowspan="2" scope="row" |ברחבי העולם
| 19 בדצמבר 2019
| rowspan="2" |הורדה דיגיטלית • סטרימינג
| רמיקס TT Spry
| rowspan="2" | אינטרסקופ
|<ref></ref>
|-
| 20 בדצמבר 2019
| מיקס מיתרים
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי ואן ריפאבליק
קטגוריה:שירים באנגלית
קטגוריה:שירים שנכתבו על ידי ראיין טדר
קטגוריה:שירים שהופקו על ידי ראיין טדר
קטגוריה:בלדות פופ
אנטנס סנייצ'קוס

אנטנס סנייצ'קוס (בליטאית: Antanas Sniečkus; 7 בינואר 1903 – 22 בינואר 1974) היה מנהיג המפלגה הקומוניסטית של ליטא מ-1927 ועד מותו. מזכ"ל רשמי של המפלגה ומושל ליטא דה פקטו מ-15 באוגוסט 1940 ועד מותו.

== תולדות חייו ==
נולד בכפר ליד שאקי, ב-1920 נאסר, כחבר המפלגה הקומוניסטית של ברית המועצות, בגין פעילות נגד הממסד. עם שחרורו נמלט למוסקבה. בדצמבר 1926, לאחר הוצאתם להורג של קרוליס פוז'לה, ראש המפלגה הקומוניסטית של ליטא ועוד ארבעה מראשיה ומאסרם של עשרות בכירים נוספים, נשלח סנייצ'קוס ממוסקבה על מנת להקים מחדש את המפלגה. המפלגה פעלה במחתרת, תחת שלטון אנטאנס סמטונה. ב-1930 נכלא סנייצ'קוס בקובנה בגין פעילותו המחתרתית. ב-1933 שוחרר בעסקת חילופי שבויים תמורת לאומנים ליטאים שהוחזקו במוסקבה, ונשלח לגלות בברית המועצות. ב-1936 שב לליטא. ב-1939 נשפט לשמונה שנות מאסר. אך שוחרר עם כיבוש ליטא על ידי ברית המועצות בקיץ 1940.

ב-15 באוגוסט 1940 מינה אותו הקומיסר ולדימיר דקנוזוב למזכ"ל המפלגה הקומוניסטית של ליטא, שהפכה לחלק מן המפלגה הקומוניסטית של ברית המועצות. בעת כיבוש ליטא על ידי גרמניה הנאצית בעת מבצע ברברוסה, נסוג סנייצ'קוס עם הצבא האדום מליטא לעומק רוסיה. ב-1942 ארגן במוסקבה את תנועת הפרטיזנים הליטאים (Lietuvos partizaninio judėjimo štabas) ופיקד עליה.

בשנים 1948–1952, עם התבססות השלטון הסובייטי בליטא ברוח יוסיף סטלין, ארגן סנייצ'קוס קולקטיביזציה של החקלאות, ביטול רכוש פרטי, יצירת קולחוזים וגירוש מתנגדי משטר. כך היה כלי שרת בידי השלטון המרכזי על מנת לשלוט בליטא. הדבר דירדר את מצבה הכלכלי של ליטא למצב הכללי ששרר בברית המועצות באותה עת. גם לאחר עלייתו שלטון של ניקיטה חרושצ'וב, ששחרר אסירים פוליטיים וגולים רבים, לא התיר להם סנייצ'קוס לשוב לליטא. מצד שני, הצליח סנייצ'קוס להתייצב כנגד סטלין ובליטא לא אירעו מקרי "טיהור" של חברי המפלגה הקומוניסטית המקומית מן התקופה הקדם-סובייטית, בניגוד לכל רפובליקה אחרת של ברית המועצות בתקופת סטלין.

== חיים אישיים ==
אשתו, מירה בורדונייטה (Mira Bordonaitė), הייתה יהודיה ופעילה במפלגה הקומוניסטית, שריצתה אף היא מאסרים ממושכים. היא הייתה עיתונאית וכיהנה כראשת LRT, רשת השידור הציבורי של ליטא. לזוג היו שני ילדים. לדברי איגוד יוצאי וילנה והסביבה, בהשפעתה התיר סנייצ'קוס פעילות תרבותית יהודית בליטא שכללה תיאטרון יידיש, מקהלה וקבוצות מחול בווילנה ובקובנה.

== הנצחתו ==
העיר שהוקמה לשם הקמתה ותפעולה של תחנת הכוח הגרעינית איגנלינה נקראה על שמו, סנייצ'קוס. ב-1992 שונה שם העיר לויסגינס.

== קישורים חיצוניים ==

* [http://www.xxiamzius.lt/archyvas/xxiamzius/20030124/istdab_01.html מיהו אנטנס סנייצ'קוס?], ביוגרפיה ביקורתית מכתב עת נוצרי-שמרני 

==הערות שוליים==

קטגוריה:מזכ"לי המפלגה הקומוניסטית של ליטא
קטגוריה:פרטיזנים סובייטים
קטגוריה:מקבלי עיטור לנין
קטגוריה:מקבלי עיטור הדגל האדום
קטגוריה:מקבלי עיטור המלחמה הפטריוטית הגדולה
קטגוריה:ליטאים שנולדו ב-1903
קטגוריה:ליטאים שנפטרו ב-1974
.gy

.gy היא סיומת אינטרנט מדינית, השייכת לגיאנה. סיומת אינטרנט זו נוצרה ב-1994 והיא נמצאת תחת חסותה של אוניברסיטת גיאנה.<ref></ref>

הסיומת מנוהלת על ידי המרכז לטכנולוגיית המידע שבאוניברסיטה גיאנה.

==סיומות אינטרנט משניות==
* .co.gy
* .com.gy
* .org.gy
* .net.gy
* .edu.gy
* .gov.gy

==קישורים חיצוניים==

* 

== הערות שוליים ==

קטגוריה:גינאה